Doi primari și un viceprimar liberali din județul Iași au trecut la PSD împreună cu consilierii locali
Doi primari și un viceprimar de la PNL Iași au trecut la PSD, a anunțat formațiunea politică social-democrată.
Primarii comunelor Dobrovăț și Gropnița, Cătălin Martinuș și Ionel Oneagă, alături de toți cei 17 consilieri locali, dar și de viceprimarul comunei Lespezi, Lucian Marcu, trec la PSD, potrivit unui comunicat al partidului.
"Mă bucură venirea colegilor noștri primari de la Dobrovăț și Gropnița, dar și a tânărului viceprimar al comunei Lespezi. Oameni apreciați în comunitate, cu proiecte și investiții importante atrase la nivel local, vin în echipa noastră pentru a lucra în beneficiul ieșenilor", a declarat Bogdan Cojocaru, președintele PSD Iași.
PSD a mai atras recent în județ primari de la alte partide. Este vorba despre primarii comunelor Gorban și Mircești, Silviu Isari și Leon Bălteanu, de la PMP, respectiv USR.
Social-democrații din Iași anunță că și alți aleși locali li se vor alătura în perioada următoare.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank